 Tins you fit do and those wey go land you for trouble on election day for Osun  Di governorship election for Osun state, South west Nigeria go happun on July 16, according to di Independent National Electoral Commission Inec. Di 2022 election go make am di fifth time governorship election dey hold for di state since 1999. Except di incumbent governor win re-election  if anoda candidate win, e go become di fifth govnor of di state since Nigeria return to democracy. Govnor wey don rule di state under dis period na Chief Bisi Akande, Olagunsoye Oyinlola, Rauf Aregbesola and di incumbent, Gboyega Oyetola. Like Edo, Ondo, Anambra and Ekiti states, Osun dey also hold election on a day wey different from di general election. Na di 2010 Appeal Court wey remove Olagunsoye Oyinola adjust di election calendar of Osun state. Di appeal court panel wey Justice Clara Ogunbiyi lead declare Rauf Aregbesola as di real winner of di 2007 govnorship election. Di court order say make dem swear-in Aregbesola and make e start im term afresh. Sabi pipo say di race na between three parties; di PDP, APC and SDP. 